CELEX: 62021TN0509
Language: fi
Date: 2021-08-18 00:00:00
Title: Asia T-509/21: Kanne 18.8.2021 – IMG v. komissio

25.10.2021   
            
            
               FI
            
            
               Euroopan unionin virallinen lehti
            
            
               C 431/43
            
         
      Kanne 18.8.2021 – IMG v. komissio
      (Asia T-509/21)
      (2021/C 431/51)
      Oikeudenkäyntikieli: ranska
      
         Asianosaiset
      
      
         Kantaja: International Management Group (IMG) (Bryssel, Belgia) (edustajat: asianajajat L. Levi ja J.-Y. de Cara)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että nyt käsiteltävänä oleva kanne on perusteltu
                  ja siten
               
            
                  —
               
               
                  kumoamaan 8.6.2021 tehdyn komission päätöksen, jolla on tarkoitus panna täytäntöön unionin tuomioistuimen 31.1.2019 antama tuomio (C-183/17 P ja C-184/17 P), jonka mukaan kantaja ei ole kelpoinen toteuttamaan välillisesti unionin talousarvion tehtäviä niiden täytäntöönpanoa koskevien yksityiskohtien mukaisesti, joita sovelletaan kansainvälisiin järjestöihin unioniin sovellettavien varainhoitosäännösten mukaisesti
               
            
                  —
               
               
                  velvoittamaan vastaajan korvaamaan aineellisen ja aineettoman vahingon
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu SEUT 266 artiklan rikkomiseen. Kantaja vetoaa tältä osin 31.1.2019 annetun unionin tuomioistuimen tuomion oikeusvoiman loukkaamiseen.
               
            
                  2)
               
               
                  Toinen kanneperuste, joka perustuu hyvän hallinnon periaatteen ja huolenpitovelvoitteen loukkaamiseen siitä syystä, että Euroopan unionin perusoikeuskirjan 41 artiklaa on rikottu.
               
            
                  3)
               
               
                  Kolmas kanneperuste, joka perustuu oikeusvarmuuden periaatteen loukkaamiseen.
               
            
                  4)
               
               
                  Neljäs kanneperuste, joka perustuu siihen, että päätös sisältää kantajan mukaan oikeudellisia virheitä ja ilmeisiä arviointivirheitä.
               
            
                  5)
               
               
                  Viides kanneperuste, joka perustuu kohtuullisen määräajan noudattamatta jättämiseen.